Public procurement notice: Contract Award Notice
Published: 2021-04-07
Buyer: Υπ. Οικονομικών - Γεν. Διεύθυνση Οικονομικών Υπηρεσιών - Διεύθυνση Προμηθειών, Διαχείρισης Υλικού και Υποδομών
Country: GR
Contract type: Services
Procedure: Open procedure
CPV classification: 79713000: Guard services
Award criteria: Lowest price

Technical requirements: Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση του Νόμου 4412/2016 και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη τής αναθέτουσας αρχής, κατά παράβαση τής νομοθεσίας της Ευρωπαϊκής Ένωσης ή της εσωτερικής νομοθεσίας, υποχρεούται πριν από την υποβολή των προβλεπομένων στον Τίτλο 3 του ανωτέρω Νόμου ενδίκων βοηθημάτων, να ασκήσει προδικαστική προσφυγή ενώπιον της Αρχής Εξέτασης Προδικαστικών Προσφυγών (Α.Ε.Π.Π.), κατά της σχετικής πράξης ή παράλειψης της αναθέτουσας αρχής (άρθρο 360 του Ν.4412/2016).
Η άσκηση της προδικαστικής προσφυγής γίνεται μέσα σε προθεσμία 10 ημερών από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν η πράξη κοινοποιήθηκε με ηλεκτρονικά μέσα. Ειδικά για την άσκηση προσφυγής κατά της διακήρυξης, η πλήρης γνώση αυτής τεκμαίρεται μετά από την πάροδο 15 ημερών από τη δημοσίευσή της στο Κ.Η.Μ.ΔΗ.Σ.. Σε περίπτωση παράλειψης, η προθεσμία άσκησης της προσφυγής είναι 15 ημέρες από την επομένη της συντέλεσης τής προσβαλλόμενης παράλειψης.
Η προδικαστική προσφυγή περιέχει όλες ανεξαίρετα τις νομικές και πραγματικές αιτιάσεις που δικαιολογούν το αίτημά της. Η προσφυγή υποβάλλεται υποχρεωτικά με τη χρήση του τυποποιημένου εντύπου, όπως αυτό παρατίθεται στο Παράρτημα Ι (άρθρο 362 παρ. 2 του ν. 4412/2016), του Π.Δ. 39 (ΦΕΚ 64 Α/4.5.2017) «Κανονισμός εξέτασης προδικαστικών προσφυγών ενώπιον της Αρχής Εξέτασης Προσφυγών». Η προσφυγή κατατίθεται ηλεκτρονικά, μέσω της λειτουργικότητας «Επικοινωνία» του συστήματος στον
ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο με μορφή ηλεκτρονικού αρχείου pdf, το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, με χρήση εγκεκριμένων πιστοποιητικών, και κοινοποιείται με μήνυμα ηλεκτρονικού ταχυδρομείου στην Α.Ε.Π.Π..
Για το παραδεκτό της άσκησης τής προδικαστικής προσφυγής, κατατίθεται από τον προσφεύγοντα παράβολο υπέρ του Δημοσίου, σύμφωνα με το άρθρο 363 του Ν.4412/2016, καθώς και το άρθρο 5 του Π.Δ. 39/2017 (ΦΕΚ 64 Α/4.5.2017) «Κανονισμός εξέτασης προδικαστικών προσφυγών ενώπιον της Αρχής Εξέτασης Προσφυγών». Το παράβολο καταβάλλεται κατά την κατάθεση της προδικαστικής προσφυγής. Η ως άνω κατάθεση του παραβόλου γίνεται ηλεκτρονικά, μέσω της εφαρμογής e-παραβόλου στη διαδικτυακή πύλη της Γενικής Γραμματείας Πληροφοριακών Συστημάτων (Γ.Γ.Π.Σ.).
Ως ημερομηνία υποβολής της προσφυγής, θεωρείται η ημερομηνία καταχώρισης αυτής στον ηλεκτρονικό τόπο του διαγωνισμού.
Η αναθέτουσα αρχή το αργότερο την επομένη της κατάθεσης εργάσιμη μέρα, ειδοποιεί την Α.Ε.Π.Π. σχετικά με την κατάθεση και της παραχωρεί δικαίωμα πρόσβασης στο σύνολο των στοιχείων του διαγωνισμού.
α) κοινοποιεί την προσφυγή μέσω του συστήματος επικοινωνίας του ηλεκτρονικού τόπου του διαγωνισμού, εντός 5 ημερών, σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου ν’ ασκήσει παρέμβαση, και
β) διαβιβάζει στην Α.Ε.Π.Π. μέσω του συστήματος επικοινωνίας του ηλεκτρονικού τόπου του διαγωνισμού, το αργότερο εντός 10 ημερών από την ημερομηνία κατάθεσης, τον πλήρη φάκελο της υπόθεσης, τις απόψεις της επί της προσφυγής και τα αποδεικτικά κοινοποίησης στους ενδιαφερόμενους τρίτους.
Η προσφυγή εξετάζεται από κλιμάκια της Α.Ε.Π.Π.. Η ημέρα εξέτασης της προσφυγής δεν μπορεί να απέχει περισσότερο από 40 ημέρες από την ημερομηνία κατάθεσης της προσφυγής.
Κατά τα λοιπά, ισχύουν οι διατάξεις του Βιβλίου IV «Έννομη προστασία κατά τη σύναψη δημοσίων συμβάσεων» του Ν.4412/2016, όπως αυτός έχει τροποποιηθεί και ισχύει, σε συνδυασμό με τις διατάξεις του Π.Δ. 39/2017 «Κανονισμός εξέτασης προδικαστικών προσφυγών ενώπιον της Αρχής Εξέτασης Προδικαστικών Προσφυγών».
Προσφυγές που δεν κατατίθενται ηλεκτρονικά μέσω της πλατφόρμας του Ε.Σ.Η.ΔΗ.Σ. και ψηφιακά υπογεγραμμένες, δεν θα λαμβάνονται υπ' όψιν.